《赐扇》
明代·张位

冠剑联鳷鹊，天风满建章。宠光临白羽，节序届朱阳。

捧给罗中临，新裁总上方。传宣天语近，披拂舜薰长。

不向三秋至，终令什袭藏。愿言清惠溥，尽临热中凉。

作者简介：江西新建人，字明成，号洪阳。隆庆二年进士。授编修，预修《世宗实录》。万历初，请依历代之例，令史官记起居注。后以忤张居正，谪官。居正卒后，召为左中允。久之，以申时行荐，拜吏部侍郎兼东阁大学士，升吏部尚书，改武英殿大学士。精悍敢任，政事多所裁决，然常干涉吏部黜陟之权。矿税议起，不能阻。荐杨镐任朝鲜军务，不能胜任。言者谓镐拔擢，由贿位得之。又积以他故，被除名为民。旋卒。有《词林典故》、《问奇集》等。